Priekšlikums PADOMES DIREKTĪVA par Eiropas Parlamenta un Padomes Direktīvas 94/62/EK par iepakojumu un izlietoto iepakojumu I pielikuma grozījumiem /* COM/2012/0141 final - 2012/0070 (NLE) */





PASKAIDROJUMA RAKSTS Direktīvas 94/62/EK par iepakojumu un izlietoto iepakojumu 3. panta 1. punktā sniegta vispārīga iepakojuma definīcija un kritēriji, pēc kuriem noskaidrot, kas ir un kas nav iepakojums. Direktīvas I pielikumā dota virkne ilustrējošu piemēru šo kritēriju piemērošanai. Saskaņā ar Direktīvas 94/62/EK 3. panta 1. punkta prasībām Komisija izskata un vajadzības gadījumā pārskata I pielikumā doto iepakojuma noteikšanai domāto ilustrējošo piemēru sarakstu. Lai vēl vairāk saskaņotu ES iepakojuma definīcijas interpretāciju, Direktīvas 94/62/EK I pielikums ir pārskatīts, pievienojot jaunus ilustrējošus piemērus, ka ir apspriesti ar dalībvalstīm. Šis pasākums ir vajadzīgs, lai viestu skaidrību gadījumos, kad vēl arvien nav izteiktas robežas starp to, kas ir un kas nav iepakojums. Mērķis ir atvieglināt iepakojuma tiesiskā regulējuma īstenošanu un izpildi un radīt vienlīdzīgus konkurences apstākļus ekonomikas dalībniekiem visā ES iekšējā tirgū. Tāpēc Komisija iesniedza direktīvas projektu balsošanai komitejā, kas izveidota ar minētās direktīvas 21. pantu. Šī komiteja 2011. gada 12. decembra sanāksmē nav sniegusi atzinumu par direktīvas projektu. Ievērojot komitejas ieņemto nostāju, priekšlikumā ir svītrots punkts "Pašlīmējošo etiķešu aizsargpapīrs". Tādējādi Lēmuma 1999/468/EK 5.a pantā noteiktajā kārtībā Padomei tiek iesniegts Padomes direktīvas priekšlikums, kas tiek nosūtīts arī Eiropas Parlamentam. 2012/0070 (NLE) Priekšlikums PADOMES DIREKTĪVA par Eiropas Parlamenta un Padomes Direktīvas 94/62/EK par iepakojumu un izlietoto iepakojumu I pielikuma grozījumiem (Dokuments attiecas uz EEZ) EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 1994. gada 20. decembra Direktīvu 94/62/EK par iepakojumu un izlietoto iepakojumu[1] un jo īpaši tās 3. panta 1. punktu, ņemot vērā Eiropas Komisijas priekšlikumu, tā kā: (1) Direktīvas 94/62/EK 3. panta 1. punktā definēts iepakojums, nosakot vairākus tā noteikšanas kritērijus. Direktīvas I pielikumā uzskaitītie priekšmeti ir piemēri, ka ilustrē minēto kritēriju piemērošanu. (2) Tiesiskās noteiktības un iepakojuma definīcijas interpretācijas saskaņošanas labad ir nepieciešams pārskatīt un grozīt ilustrējošo piemēru sarakstu, lai viestu skaidrību arī citos gadījumos, kad palikusi neskaidra robeža starp to, kas ir, un to, kas nav iepakojums. Pārskatot ievēroti dalībvalstu un ekonomikas dalībnieku aicinājumi pilnveidot direktīvas īstenošanu un veidot visā iekšējā tirgū vienādus konkurences apstākļus. (3) Tādēļ atbilstīgi jāgroza Direktīva 94/62/EK. (4) Ar Direktīvas 94/62/EK 21. pantu izveidotā komiteja nav sniegusi atzinumu par šajā direktīvā paredzētajiem pasākumiem, tāpēc Komisija priekšlikumu par minētajiem pasākumiem iesniedza Padomei un nosūtīja Eiropas Parlamentam, IR PIEŅĒMUSI ŠO DIREKTĪVU. 1. pants Direktīvas 94/62/EK I pielikumu aizstāj ar šās direktīvas pielikumu. 2. pants 1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šās direktīvas prasības vēlākais līdz 2013. gada 30. septembrim. Dalībvalstis tūlīt dara Komisijai zināmus minēto noteikumu tekstus. Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva. 3. pants Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. 4. pants Šī direktīva ir adresēta dalībvalstīm. Briselē, Padomes vārdā — priekšsēdētājs PIELIKUMS “I PIELIKUMS ILUSTRĒJOŠI PIEMĒRI DIREKTĪVAS 3. PANTA 1. PUNKTĀ MINĒTAJIEM KRITĒRIJIEM Kritērija i) paskaidrojošie piemēri Iepakojums Saldumu kārbas CD kārbiņu iesaiņojuma plēve Pasta sūtījumu maisiņi katalogiem un žurnāliem (kopā ar žurnālu) Kūku formiņas, kas tiek pārdotas kopā ar kūku Ar lokanu materiālu (piemēram, plastikāta plēvi, alumīniju vai papīru) aptīti rullīši, caurulītes un cilindri, izņemot rullīšus, caurulītes un cilindrus, kas veidoti kā daļa no ražošanas iekārtas un kurus neizmanto, lai ražojumu iepakotu kā tirdzniecības vienību Puķu podi, kas paredzēti izmantošanai tikai augu pārdošanas un transportēšanas laikā, bet kuros augi nepaliek visā veģetācijas laikā Stikla pudelītes injekciju šķīdumiem CD statņi (kas tiek pārdoti kopā ar CD un nav paredzēti CD glabāšanai) Drēbju pakaramie (kas tiek pārdoti kopā ar apģērbu) Sērkociņu kastītes Sterilās barjersistēmas (produkta sterilitātes saglabāšanai vajadzīgie maisiņi, paliktņi un materiāli) Dzērienu automātu kapsulas (piemēram, kafijas, kakao, piena), kas pēc izlietošanas paliek tukšas Uzpildāmi tērauda cilindri dažādu veidu gāzei, izņemot ugunsdzēšanas aparātus Priekšmeti, kas nav iepakojums Puķu podi, kuros augi paliek visā veģetācijas laikā Darbarīku kastes Tējas maisiņi Siera vaska apvalki Desu apvalki Drēbju pakaramie (kas tiek pārdoti atsevišķi) Kafijas kapsulas dzērienu automātiem, kafijas iepakojuma maisiņi no folijas un kafijas spilventiņi no filtrpapīra, kas tiek izmesti kopā ar izlietoto kafijas produktu Printeru kasetnes CD, DVD un video kārbiņas (kas tiek pārdotas kopā ar CD, DVD vai video) CD statņi (kas tiek pārdoti tukši un ir paredzēti CD glabāšanai) Šķīstoši maisi mazgāšanas līdzekļiem Kapu gaismekļi (sveču trauciņi) Mehāniskās dzirnaviņas (kombinācijā ar uzpildāmu trauku, piemēram, uzpildāmas piparu dzirnaviņas) Kritērija ii) paskaidrojošie piemēri Iepakojums, kas izstrādāts un paredzēts piepildīšanai tirdzniecības vietā Papīra vai plastmasas iepirkumu maisiņi Vienreizlietojamie šķīvji un tases Iesaiņojamā plēve Sviestmaižu maisiņi Alumīnija folija Plastmasas folija tīrajām drēbēm, kas paredzēta izmantošanai veļas mazgātavās Uzpildāmi tērauda baloni dažādu veidu gāzei, izņemot ugunsdzēšanas aparātus Priekšmeti, kas nav iepakojums Maisāmais kociņš Vienreizlietojamie galda piederumi Iesaiņojamais papīrs (kas tiek pārdots atsevišķi) Papīra formiņas cepšanai (kas tiek pārdotas tukšas) Kūku formiņas, kas tiek pārdotas atsevišķi Kritērija iii) paskaidrojošie piemēri Iepakojums Etiķetes, ko piekar vai piestiprina tieši produktam Iepakojuma daļas Skropstu tušas birstīte, kas ir daļa no iepakojuma vāciņa Lipīgās etiķetes, kas piestiprinātas citam iepakojumam Skaviņas Plastmasas uzmavas Dozators, kas ir daļa no mazgāšanas līdzekļu iepakojuma vāciņa Mehāniskās dzirnaviņas (kombinācijā ar atkārtoti neuzpildāmu trauku, kas piepildīts ar produktu, piemēram, ar pipariem piepildītas piparu dzirnaviņas) Priekšmeti, kas nav iepakojums Radiofrekvenču identifikācijas (RFID) birkas." [1] OV L 365, 31.12.1994., 10. lpp.